GMR
రుణభారం తగ్గడంతో జిఎంఆర్‌ ఇన్‌ఫ్రా ర్యాలీ!
హైదరాబాద్‌, జూన్‌ 3: రుణభారం తగ్గి కంపెనీ పని తీరు మెరుగుపడటంతో హైదరాబాద్‌కు చెందిన మౌలిక సదుపాయాల కల్పనాసంస్థ జిఎంఆర్‌ ఇన్‌ఫ్రా కౌంటర్‌లో షేర్లుపెరిగాయి. ఇన్వెస్టర్లు కొను గోళ్లకు ఆసక్తి చూపించారు. బిఎస్‌ఇలో జిఎంఆర్‌ ఇన్‌ఫ్రా ప్రస్తుతం 17శాతంపైగా దూసుకెళ్లి 17.55 వద్ద ట్రేడ్‌ అవుతోంది. 2016తో పోలిస్తే 2017 కల్లా కంపెనీ స్థూల రుణభారం 37,480కోట్ల నుంచి 19,856 కోట్లకు తగ్గిందని కంపెనీ స్టాక్‌ ఎక్ఛేంజిలకు తెలిపింది. దీనితో 2016-17 కల్లా నికరనష్టం 2713కోట్ల రూపాయలనుంచి రూ.575 కోట్లకు పరిమితంఅయినట్లు కంపెనీభావన. కంపెనీ గ్రూప్‌ సిఎఫ్‌ఒ మధు మాట్లాడుతూ విమానాశ్రయా లు ఇంధన విభాగాలు భారీగా మెరుగుపడటంతో నిర్వహణలాభం పుంజుకున్నదని అన్నారు. పన్నుల చెల్లింపులకుముందు 12శాతం బలపడి రూ.3497 కోట్లకు చేరింది. మార్జిన్లు కూడా 4శాతంపెరిగి 42 శాతానికి చేరాయి. గత ఏడాదిలో విమానాశ్రయ విభాగం బిజినెస్‌ భారీగాపెరిగింది.
తొలిసారి ఢిల్లీ, హైదరాబాద్‌ ఎయిర్‌పోర్టులు డివిడెండ్‌ను ప్రకటించాయి. ఇదే సమయంలో గోవా ఎయిర్‌పోర్టును కొత్తగా సాధించింది. మాల్దీవుల ఎయిర్‌పోర్టుకు సంబంధించి మధ్యవర్తిత్వ అవార్డు లభించింది. దీనితో కంపెనీ రూ.1800 కోట్లు అందుకుంది. ఢిల్లీ ఎయిర్‌పోర్టు చుట్టు పక్కల భూమిద్వారా ఇప్పటికే ఆదాయం ఆర్జించిన కంపెనీ ప్రస్తుతం హైదరాబాద్‌ ఎయిర్‌పోర్టు పరిసరాల్లోని భూమిని విక్రయించేయోచన లోఉంది. ఆంధ్రప్రదేశ్‌లోని కాకినాడలోగల భూమిని సైతం రూ.800 నుంచి రూ.1000 కోట్లకు విక్రయించేయోచనలో ఉంది. ఇవేకాకుండా ఇతర భూముల ద్వారా మరో 400 కోట్లవరకూ సమకూరే వీలుంది. గత ఏడాదిప్రారంభం అయిన ఛత్తీస్‌గఢ్‌ పవర్‌ప్రాజెక్టు రుణాలపై రుణదాతలు వ్యూహాత్మకరుణ పునర్‌వ్యవస్థీకరణ అమలుచేసారు. దీనితో రూ.2992కోట్ల రుణాలు ఈక్విటీగా మారాయి. ప్రాజెక్టుల 52శాతం వాటా రుణదాతలకు వచ్చింది. కంపెనీ ఇపిసి ఆర్డర్‌ బుక్‌ రూ.7200 కోట్లకు చేరింది. దీనలో సరుకులకు ప్రత్యేకించిన తూర్పురైల్వేప్రాజెక్టు ఆర్డర్‌ రూ.2281 కోట్లు కలిసి ఉంది. జిఎంఆర్‌ విద్యుత్‌ విభాగం జిఎంఆర్‌ ఆరోరా తొలిసారిగా 143 కోట్ల నికరలాభం ఆర్జించింది. తెనగాను వ్యూహాత్మక భాగస్వామిగా చేర్చుకోవడం, గోవా ఎయిర్‌పోర్టు మరోటిరావడం జిఎంఆర్‌కు మధ్యవర్తిత్వ అవార్డు లభించడం వంటివి రుణభారాన్ని తగ్గించాయి.
కంపెనీకి నికరంగా తొమ్మిదికోట్ల నికరలాభం వచ్చింది. అంతకుముందు ఏడాది ఇదేకాలంలో రూ.2664 నికరనష్టం నుంచి కంపెనీ రికవరీ అయింది. ఢిల్లీ, హైదరాబాద్‌ఎయిర్‌పోర్టులు తమ మొదటి డివిడెండ్లను ప్రకటించాయి. గోవాలోని మోపా గ్రీన్‌ఫీల్డ్‌ఎయిర్‌పోర్టును బిఒటి పద్ధతిలో సాధించింది. 40 ఏళ్లపాటు లీజు ఆపై 20ఏళ్లకు పొడిగించే అవకాశంఉంది. జిఎంఆర్‌ ఎయిర్‌పోర్టుల్లో ట్రాఫిక్‌82 మిలి యన్లకు పెరిగింది. 19శాతం వృద్ధినమోదుచేసింది. అలాగే రాజ మండ్రి గ్యాస్‌ప్రాజెక్టులో రుణదాతలు 1414కోట్ల రూపాయల రుణా న్ని 55శాతం ఈక్విటీగా మార్చారు. మొత్తం మీద రుణభారం తగ్గడం తో జిఎంఆర్‌ ఇన్‌ఫ్రా కొనుగోలుపై ఇన్వెస్టర్లు ఆసక్తి చూపించారు.